Yecu Kritho € jen kään in kel käroa 


Kä jen be gat dap, kä bi ciötde col | Yecu, ke yöö € jen min 
bi neeke kän kä dueerkiegn.” Bok ME-thiw 1:21 


Ke yöö nhok Kuoth ney diaal elon cue Gatde min kel 
käroa muoc, kg yöö ram mi wä je näth /ce bi liw be teke 
tek mi thil pek. Joon 3:16 


Cu Yecu je jiök i, “E yän duoop, € yän thuok, kä € yän tëk.” 
Thile ram mi dee ben kä guan, a /ce bä kg yä. Joon 14:6 


Kä thile kan kä radodien, ke yöö thile ciöt dodien wii muodon mi 
ca kam naath mi bi kon dhil kän.” Lät Jaakni Yecu 4:12 


Kg yöö ke nhiam cä kam ye min cä jek, en yöö ci Kritho liw ke 
kui dueerikon, cetke min ca gər rey ruaacni Kuoth. Kä ca je kony, 
kä ca je jiec lith kg diook nini cetke min ca lat rey ruaacni Kuoth: 
1 Ji Ko-rinth 15:3-4 


Rey Yecu te kon kg kan ke riemde, min la päl dueerikon, cetke 
riän puthäde. Ji €-pe-thäth 1:7 


Tëëke thuook dan nuaan ti däng dhil nac agoaa: 
1. Kuoth nhoke ji elon. 


Jen goorg yöö bi tek mi doraar cien nhial ke je keel. 

Kg yöö nhok Kuoth ney diaal elon cue Gatde min kel käroa muoc, 
kg yöö ram mi wä je näth /ce bi liw bg teke tëk mi thil pek. 

Jaon 3:16 


Jen goorg yöö bi teke tek mi diit mi teke luot ke je keel. 
Bä wään ke yöö be kual, kä be näk, kä be duoor yar. Yän baa ke 
yöö bike teke tëk, kä bike teke tek mi ron. Joon 10:10 


€ cän ni mëë g jen ino, negy ti nuan /cikg tëk mi goaa jek kä /cikg ja 
näc en yöö teke kg tëk mi doraar ke yöö... 


2. Ram € guan duirä ke taade. € jen min dääk je ke Kuoth 2. 
Ney diaal cike duer. 
Ci ken diaal duer, kä penke a ciek kä gooy puonyä Kuoth. Ji Röm 3:23 


Ke yöö nhök yiooni g jen tuk jiäkni diaal... 1 Ti-mo-thi 6:10 


Kä pek lat duirä € liaa. 
Ke yöö pek lat duirä € liaa... Ji Röm 6:23 


Ci Baibol liaa dan rew lat: 


e Liaa puaany 
Cetke min ca rialikä en yöö bi naath liw kä keel, kä ke kore bake 
luk. Hebrews 9:27 


e [jaa yieekä kie dääk mi doraar ke Kuoth rey maac mi thil pek 
Kä ney tin dual keng ney tin thil nath, ke ji nyuooni, ke naak nath, 
ke löer, ke tit, ke ji palä kuthni baan, ke ji kaacni diaal, bi 
guaathdien jek rey bar maac kene wäl mi kec nuänyde min la 
liaa in rewde. Nyuuth 21:8 


Mi ci raan ro daak kg Kuoth kg kui duiräde, dee riek eme kule 
woc idi? Ni cian la carne je en yöö tin dee naath luäk ke rik € 
ken: kuth, lät ti gow, keng cien ti gow. 


Duunde yöö tëëke duoop kel käroa. 
3. Yecu Kritho € jen duoop in wä ke naath nhial. 
Meme e ruac Kuoth. 


Cu Yecu je jiök i, “E yän duoop, € yän thuok, kä € yän tek.” Thile 
ram mi dee ben kä guan, a /cg bä kg yä. Joon 14:6 


Ce duäc dueerikon kgeliw thöp. 

Ke yöö ci Kritho cuuc bä ke kui dueeri kä keel, jen guan cunni ce 
cuuc ke kui ngeni ti thil cun, ke yöö bg kon nan nhiam Kuoth, ca 
puonyde näk, kä ca je jakä tek € Yiëë. 1 Peter 3:18 

Rey Yecu te kon ke kan ke riemde, min la päl dueerikon, cetke riän 
puthäde. Ji €-pg-thäth 1:7 


Kä jen ce lar kg kui teekä mi doraar. 

Kä ram mi nääth Gat Kuoth tëëke tëk mi thil pek, kä ram mi /ci Gat 
Kuoth näth /ce tëk bi jek. Kä duundg yöö te wan loaac Kuoth keje. 

Jaon 3:36 

Ke yöö pek lat duirä € liaa; Kä muc Kuoth e tëk mi doraar rey Yecu 

Kritho Kuääran. Ji Röm 6:23 


4. Goorg yöö bang Yecu Kritho näth kg yöö bang kän. 


Kändan bëë ke puoth baan Kuoth ke nath ke Yecu Kritho. 
Ke yöö kg puoth baan Kuoth ca ye kän ke nath. Kä /ce 
bëë kä ye, e muc Kuoth, /ce bä kä lätkun, ke yöö thile 
ram mi bi ro liak. Ji E-pe-thäth 2:8-9 


Ke yöö ramo wä ciöt Kuar ni Yecu col ə, ba kään.” 
Ji Röm 10:13 


Pal Raami Duer 


Pale meme ke nath. 

Kuäär ni Yecu, larä ji tethloaac mi diit ke yöö ci yä nhok. Yän 
latdä je en yöö € yän ram mi guan dueeri kä thiëcä pälikä kä ji. 
Yän teth locdä ke liaadu wii jiaath, kg konydu, ke jiecdu lith ke 
yöö bi dueerkä diaal luoc jok. Yän nathä ji i g jin Kuäärä kä 
Käändä. Yän nhoakä mucdu ke tëk mi doraar kä cä täkdä thöp ji. 
Luäki yä ke yöö bä nuotku diaal luoth, kä bä yä jakä tEth loaac. 
INNI. 


Mi ci Yecu Kritho näth, ci titi tuook kä ji: 


e Tääme, jin tii ke tek mi doraar keel ke Kuoth. 

Kä meme £ jen ruac raam min jäk yä, en yöö ney diaal tin ca Gat 
nen kä nathke je teke ke tëk mi thil pek, kä bä je jiec lith ke cän 
guutdä yoaa.” Jaon 6:40 


e Ca dueerku diaal thöp kä ca ke pälikä. 

(mi ci wä, entääme, min bi ben) 

Kä ke kor kä mëë ce muc kel thöp ke kui dueeri, kä cue nyuur 
cueec Kuoth. Ji Yi-be-ru 10:12 


e € jin ram mi pay cak nhiam Kuoth. € jen tuk teekädu min pay tuook. 
Ke kui emo, mi te raan rey Kritho, € ram mi ca cak ke mi pay tuook. nëne 
je, ci noak diaal a pay tuook. 2 Ji Ko-rinth 5:17 


e Jin ci ben ala gat Kuoth. 
Kä ney diaal tëë ca je nyuoor kä ca ciötde näth, cue ke moc cuoon ke yöö 
bike a gaat Kuoth: Joon 1:12 


Lät ti gow /cike duoop mi dee kən kän, duunde yöö ke nyuuth känädan. 
Ke yöö Kuoth ce kon lat, cake kon rey Kritho Yecu ke kui lätni ti gow, min 


ci Kuoth e rialikä nike nhiam, ke yöö bane lat reydien. Ji E-pe-thäth 2:10 


Bi kuoth ji poth! 


